Les hôtels d'Aydie ou proches d'Aydie
Les hôtels d'Aydie
Les hôtels proches d'Aydie
Météo Aydie Hôtel Aydie Tourisme Aydie Rencontres à Aydie Plan d'Aydie DVG DV-alert General Workshop [DVG] (DV-alert General: PRAIRIEWOOD - Braeside Hospital, 340 Prairie Vale Rd, Prairiewood) 5/12/2018 to 6/12/2018
Venue: Braeside Hospital, 340 Prairie Vale Rd, Prairiewood, NSW, 2176 Ruwe Baviaanskloof vra 4x4 vernuf | News24
Ruwe Baviaanskloof vra 4x4 vernuf
Dié roete verg 4x4 vernuf, vasklou en vinnig koes vir ledemate wat weens al die geskud sommer ‘n lewe van hul eie kry.
DAAR is bergpasse wat die verbeelding aan-gryp, slaggate wat ’n klein motor heel insluk, los klippers, genadelose afdraandes, helder rivierstrome en deurlose bostoilette met ’n wye uitsig. Een só een is die Baviaanskloof- pasroete wat by Patensie in die Gamtoosvallei begin.
Ek, my man, Colin, en skoonfamilie het onlangs dié “riller-pas” in ’n 2007 v4x4 Ford Ranger en ’n 2013 outomatiese-4x4 Amarok aangepak. Ons was in die Ford Ranger om dit vir die ouer garde, wat net teerpaaie ken, ’n bietjie meer stadsjapie-vriendelik te maak.
Na ’n heerlike ontbyt by Tolbos in Patensie, besoek ons die Kouga-dam voor ons die grondpad na Komdomo vat. Dit is híér waar die uitmergelende, maar ongelooflik lekker, 47km-kronkelroete deur die Baviaanskloof begin. Die pad het ons bykans vyf ure geneem om te voltooi - natuurlik met talle stoppe langs die pad om die natuurprag in te adem en diep in jou spesiale geheuekassie van onthou-oomblikke te liasseer, en die gebruiklike Black Label-bier by een van die yskoue stroompies waar die paddavissies om jou tone baljaar.
Dit is al die vyfde keer dat ons die pad na Baviaanskloof vat, so ons weet: hier gaan dit nie om spoed nie, dit gaan oor deurkom en …. geniet en waardeer!
Daar is ’n bord wat teen gevaarlike diere waarsku, maar ek dink die pad is gevaarliker.
Die eerste 7km tot by die buitelug-toilet is kinderspeletjies. Dit is wys om hier die troon te bestyg of die bossies mag dalk later jou voorland wees. En jy weet nooit of ’n bok of selfs ’n buffel jou beloer nie.
Dan begin die 4x4-pret behoorlik. Die gelyke grondpad maak plek vir rotse, klipbanke, los klippers, skerp riwwe, genadelose afdraandes en diep spoelslote waarvan Jeffreysbaai se paaie net kan droom. Combrinkpas. Dit vra vierwieltrek, heel laagste rat, ewenaarslot, afdraandebeheer én prewelgebede. Jy voel die adrenalien in jou ore doef-doef.
Terwyl ek met mening aan die sitplek vas-klou, begin my Engelse man - wat gewoonlik net in Afrikaans kan swets - vlot 4x4-terme in Afrikaans rondslinger. Dit is wringkrag, wiel velling, wieltolbeheer en oorkruisgate. Lyk my al die 4x4-programme is tóg leersaam.
Dan toets die Holgatpas jou 4x4-senuwees voor die rietlaning by die berugte klippe-crossing jou voertuig insluk net om jou weer so 80m verder uit te spoeg. Verderaan ry ons oor die smal tweespoor Grasnekpas met sy skerp draaie en steil opdraande.
Elke paar kilometers word jy beloon met ’n klein plato op ’n bergrug wat ’n wonderlike uitsig oor die Baviaanskloof bied.
Hiervandaan raak die pad al hoe makliker en gaan deur mooi valleie en klowe.
Net voor vyf stoot die twee bakkies hul neuse deur die westelike grenshek van die reservaat - ook net betyds, want die hekke sluit om vyfuur.
Van hier ry ons verby verskeie gastehuise, die Studtis-polisiekantoor, die enigste petrolpomp in die kloof, en Babes se Winkel tot by Bo-Kloof waar ons vir twee aande oorgebly het…..en ja! weer kon pootskud met Skollie, die beroemde toergidshond!!